Imtella' Marzu 16, 2021 L-aġenzija internazzjonali 'Save the Children' qalet li fil-Mozambique, militanti Iżlamiċi qegħdin jaqtgħu l-irjus ta' tfal fosthom dawk li għandhom biss 11-il sena. L-aġenzija qalet li waħda mill-ommijiet qalet li kellha tara lil bintha ta' 12-il sena tinqatel quddiem għajnejha b'dan il-mod kiefer. Żied jingħad li mill-2017 'l hawn, aktar minn 2,500 ruħ inqatlu u mas-700,000 oħra kellhom jitilqu minn djarhom. Il-militanti għandhom rabta ma' dak li jsejjaħ lilu nnifsu l-istat Iżlamiku. Fir-rapport tagħha, Save the Children qalet li tkellmet ma' familji li rrapportaw xejn tal-waħx fil-provinċja sinjura ta' Cabo Delgado. Waħda mill-ommijiet li isimha ma xxandarx biex tiġi mħarsa l-identità tagħha qalet li l-militanti qatgħu ras bintha l-kbira fejn kienet qiegħda tistaħba ma' wliedha. "F'dak il-lejl tal-waħx, il-villaġġ ġie attakkat u d-djar saru ħuġġieġa waħda", qalet l-omm.